Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 303

17. Cikk Funkciók és szerkezeti felépítés PP-98 1) A Távközlésszabványosítási Szektor feladata, hogy, szem előtt tartva a fejlődő országok sajátos érdekeit, teljesítse az Egyesület jelen Alapokmánya 1. cikkében foglaltak szerinti távközlési szabványosításra vonatkozó célkitűzéseit műszaki, üzemeltetési és díjszabási kérdések tanulmányozása, és ezekre vonatkozó ajánlások elfogadása révén, a távközlés egész világra kiterjedő szabványosítása céljából. 2) A Távközlésszabványosítási és a Rádiótávközlési Szektor fontos feladatai folyamatos felülvizsgálat tárgyát képezik, szoros együttműködésben, a két Szektor számára közös érdeklődésére számot tartó ügyek vonatkozásában, az Egyezmény vonatkozó rendelkezéseinek megfelelően. A Rádiótávközlési, a Távközlésszabványosítási és a Távközlésfejlesztési Szektorok között erős koordináció szükséges. A Távközlésszabványosítási Szektor az alábbiak révén végzi munkáját: PP-98

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes